Priekšlikums PADOMES LĒMUMS par to, ka Eiropas Savienības vārdā iesniedzams pieteikums par jaunu pozīciju iekļaušanu Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu VIII vai IX pielikumā /* COM/2013/020 final - 2013/0011 (NLE) */





PASKAIDROJUMA RAKSTS 1. Bāzeles Konvencijā par kontroli pār kaitīgo atkritumu robežšķērsojošo transportēšanu un to aizvākšanu, kas pieņemta 1989. gada 22. martā ("Bāzeles konvencija"), ir noteikta kontroles procedūra bīstamo atkritumu importam un eksportam līgumslēdzēju pušu starpā. Konvencija stājās spēkā 1992. gadā un pašlaik ir saistoša 175 līgumslēdzējām pusēm. ES ir Bāzeles konvencijas puse. 2. Bāzeles konvencijas pielikumu grozīšanas procedūru reglamentē konvencijas 17. un 18. pants. Konkrētāk, jebkurš grozījums ir jāierosina pusei, un sekretariātam par to ir jāpaziņo visām konvencijas pusēm vismaz sešus mēnešus pirms sanāksmes, kurā to paredzēts pieņemt. Bez tam šādi grozījumi ir jāpieņem konvencijas pušu konferencē, un tie var stāties spēkā sešus mēnešus pēc dienas, kad depozitārijs izsūtījis paziņojumu. 3. Pieteikumus par jaunām pozīcijām Bāzeles konvencijas VIII vai IX pielikumā reglamentē procedūra, par kuru vienojās Bāzeles konvencijas pušu konferences astotajā sanāksmē ar Lēmumu VIII/15 "Bāzeles konvencijas VIII un IX pielikuma atkritumu saraksta pārskatīšanas vai pielāgošanas procedūras izmaiņas". 4. Saskaņā ar Eiropas Parlamenta un Padomes 2006. gada 14. jūnija Regulas (EK) Nr. 1013/2006 par atkritumu sūtījumiem[1] 58. pantu minētās regulas pielikumus var grozīt saskaņā ar procedūru, kas noteikta Eiropas Parlamenta un Padomes Direktīvas 2008/98/EK[2] 39. pantā, lai ņemtu vērā zinātnes un tehnikas attīstību. Saskaņā ar Regulas (EK) Nr. 1013/2006 58. panta 1. punktu atkritumus var iekļaut IIIA, IIIB, IV vai V pielikumā provizoriski, gaidot lēmumu par to ietveršanu attiecīgajos pielikumos Bāzeles konvencijā vai ESAO Padomes lēmumā C(2001)107/galīgā versija, ar ko pārskata Lēmumu C(92)39/galīgā versija par reģenerācijai paredzēto atkritumu pārrobežu pārvietošanas kontroli. 5. Pēc tam, kad ir izdarīts grozījums Regulas (EK) Nr. 1013/2006 par atkritumu sūtījumiem IIIA, IIIB, IV vai V pielikumā, konsekvences labad Eiropas Savienības vārdā būtu jāiesniedz vajadzīgie pieteikumi par attiecīgu pozīciju iekļaušanu Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu VIII vai IX pielikumā. 6. Saskaņā ar procedūru, par kuru vienojās Bāzeles konvencijas pušu konferences astotajā sanāksmē ar Lēmumu VIII/15, jebkurš grozījums ir jāierosina pusei, un sekretariātam jāpaziņo par to visām konvencijas pusēm vismaz sešus mēnešus pirms sanāksmes, kurā to paredzēts pieņemt. Šādi grozījumi ir jāpieņem konvencijas pušu konferencē, un tie var stāties spēkā sešus mēnešus pēc dienas, kad depozitārijs izsūtījis paziņojumu. 2013/0011 (NLE) Priekšlikums PADOMES LĒMUMS par to, ka Eiropas Savienības vārdā iesniedzams pieteikums par jaunu pozīciju iekļaušanu Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu VIII vai IX pielikumā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 191. panta 1. punktu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Eiropas Savienība kā Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu puse var iesniegt priekšlikumus par grozījumiem Bāzeles konvencijas pielikumos. (2) Pieteikumus par jaunām pozīcijām Bāzeles konvencijas VIII vai IX pielikumā reglamentē procedūra, par kuru vienojās Bāzeles konvencijas pušu konferences astotajā sanāksmē ar Lēmumu VIII/15 "Bāzeles konvencijas VIII un IX pielikuma atkritumu saraksta pārskatīšanas vai pielāgošanas procedūras izmaiņas". (3) Pēc tam, kad ir izdarīts grozījums Eiropas Parlamenta un Padomes 2006. gada 14. jūnija Regulas (EK) Nr. 1013/2006 par atkritumu sūtījumiem[3] IIIA, IIIB, IV vai V pielikumā, būtu vajadzīgs nodrošināt konsekvenci ar Bāzeles konvencijas VIII un IX pielikumu, tos attiecīgi grozot. (4) Tāpēc Savienībai vajadzētu iesniegt vajadzīgos pieteikumus par tām Regulas (EK) Nr. 1013/2006 IIIA, IIIB, IV vai V pielikuma pozīcijām, kuras var iekļaut Bāzeles konvencijas VIII un IX pielikumā. (5) Ir gaidāma Bāzeles konvencijas pušu sanāksme, kurā ierosināts pieņemt grozījumus konvencijas VIII vai IX pielikumā, tāpēc ir lietderīgi, ka Savienība vismaz sešus mēnešus pirms sanāksmes iesniedz Bāzeles konvencijas sekretariātam vajadzīgos pieteikumus par jaunām pozīcijām minētajos pielikumos, IR PIEŅĒMUSI ŠO LĒMUMU. 1. pants Tā kā ir izdarīts grozījums Regulā (EK) Nr. 1013/2006, ar ko ir pievienotas jaunas pozīcijas minētās regulas IIIA, IIIB, IV vai V pielikumā, kuras var iekļaut Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu VIII vai IX pielikumā, Savienība iesniedz vajadzīgos pieteikumus saskaņā ar konvenciju. 2. pants Komisija par šiem pieteikumiem paziņo Bāzeles konvencijas sekretariātam vismaz sešus mēnešus pirms nākamās konvencijas pušu sanāksmes. Briselē, Padomes vārdā — priekšsēdētājs [1] OV L 190, 12.7.2006., 1. lpp. [2] OV L 312, 22.11.2008., 3. lpp. [3] OV L 190, 12.7.2006., 1. lpp.